El Barça es desfà del Reus i és més líder - Esport3 - TV3 i Catalunya Ràdio
El Barça es desfà del Reus i és més líder
Amb aquesta victòria, els blaugranes mantenen els cinc punts d'avantatge sobre el Liceo, que ha golejat per 5-1 l'Igualada
29/03/2015 - 07.39
El Barça ha guanyat el Reus 3-4 (FCB)
El F. C. Barcelona ha guanyat a domicili el Reus a l'OK Lliga per un ajustat 3-4. Marc Gual ha estat l'estrella de l'equip blaugrana i ha marcat els quatre gols dels culers. Amb aquesta important victòria, el Barça manté els cinc punt d'avantatge per sobre del segon classificat, el Liceo, a falta de només quatre jornades per al final.
El Liceo ha fet la seva feina i també ha guanyat per un contundent 5-1 el Monbus Igualada. L'equip gallec visitarà el Palau Blaugrana la pròxima jornada en un partit importantíssim per la lluita pel títol de l'OK Lliga.
El Moritz Vendrell, per la seva banda, ha arrasat davant el Manlleu amb un espectacular 7-1, resultat que situa l'equip a només un punt de la Lliga Europea. A la part baixa de la classificació, el Calafell i el Lleida han guanyat els seus rivals, resultat que els dóna més opcions a la permanència. Vic i l'Enrile PAS Alcoi han empatat a 6, i Vilafranca i Cerceda, a 5.